فلسطیني ٣ اسرائیلیان زخمي کړل، حمله کونکی ووژل شو
د تشدد لړۍ دې گنگوسو راپارولې چې گني اسرائیل په ختیز یروشلم کې په بیت المقدس قبضه کول غواړي. دغه ځائې یهودیان هم په مذهبي توگه مقدس مقام گڼي. د تشدد په تازه لړۍ کې ١١ اسرائیلیان او ٧٣ فلسطینیان وژل شوې دي
اسرائیلي مامورین وايي په ویسټ بینک کې فلسطیني کس خپل موټر د اسرائیلیلیانو په یوه ډله ور اوخیږولو چې په نتیجه کې يي درې اسرائیلیان زخميان شول او پولیسو حمله کونکی په ډزو ووژلو. د اسرائیلي چارواکو په وینا حمله کې زخمي شوي دوه کسان لا اوس هم هسپتال کې دي. د اکتوبر د میاشت راهسې شوي اسرائیل د فلسطینیانو لخوا په اسرائیلیانو د حملو سره مخ دی چې د اتوار یا د یکشنبې په ورځ واقعه پکې ورستۍ پیښه وه. د تشدد لړۍ دې گنگوسو راپارولې چې گني اسرائیل په ختیز یروشلم کې په بیت المقدس قبضه کول غواړي. دغه ځائې یهودیان هم په مذهبي توگه مقدس مقام گڼي. د تشدد په تازه لړۍ کې ١١ اسرائیلیان او ٧٣ فلسطینیان وژل شوې دي. اسرائیل په بیت المقدس د قبضې خبره ردوي او په فلسطیني مشرانو الزام لگوي چې ځوانان تشدد ته هسوي. فلسطیني چارواکې کوښښ کوي چې اسرائیل خلاف د جرمونو نړي وال عدالت انټرنیشنل کریمینل کورټ کې مقدمه شورو کړي. فلسطیني مشران په اسرائیل د جنگي جرمونو او د ملکي کسانو خلاف د ضرورت نه د زیات طاقت استعمالولو الزام لگوي. اسرائیل فلسطیني الزامات ردوي.